Durandova línia

Durandova línia ( alebo Zero Line) je demarkačná línia tvoriaca súčasnú afgansko-pakistanskú hranicu. Vedie od iránsko-afganskej hranice až k hranici pakistansko-čínskej, v dĺžke 2 640 kilometrov.

Dejiny 
Durandova línia je výsledkom afgansko-britských rokovaní, ktoré prebiehali medzi afganskou vládou a misiou vyslanou do Kábulu indickým vicekráľom v roku 1893. Misiu viedol tajomník ministerstva zahraničia vlády vtedajšej Britskej Indie Mortimer Durand, podľa ktorého je línia pomenovaná.

Delimitácia Durandovej línie bola dokončená v roku 1896. Pri súbežných jednaniach s Perziou bol vymedzený aj najsevernejší bod dnešnej iránsko- pakistanskej hranice a spoločná anglo-ruská komisia vymedzila v roku 1895 i východnú časť afgansko-ruských hraníc. Touto delimitáciou afgansko-ruských hraníc vznikol tzv. Vachánsky koridor.

Hraničný spor 
Po vzniku Pakistanu v roku 1947 Afganistan viackrát vyhlásil, že Durandova línia mu bola Britmi vnútená a po niekoľko desaťročí jej platnosť opakovane spochybňoval. Paštunské kmene, ktorých územie táto línia umelo rozdelila, jej existenciu od samého začiatku neuznali a dodnes sa ju snažia ignorovať.

Referencie

Literatúra 
 Roux, Jean-Paul: Dejiny Strednej Ázie, Nakladateľstvo Lidové noviny (2007), Praha, ISBN 978-80-7106-867-9
 Strnad, Jaroslav, Filipský, Jan, Holman, Jaroslav, Vavroušková, Stanislava: Dejiny Indie, Nakladateľstvo Lidové noviny (2003), Praha, ISBN 80-7106-493-9

Pozri aj 
 Vachánsky koridor
 Veľká hra

Externé odkazy 
 Text dohody o Durandovej línii (en)
 Koniec imaginárnej Durandovej línie – stať na www.afghanland.com (en)

Zdroj 

Dejiny Afganistanu
Dejiny Pakistanu
Dejiny Tadžikistanu
Dejiny Iránu
Dejiny Indie
Dejiny Spojeného kráľovstva
Dejiny Ruska
Geografia Afganistanu
Geografia Pakistanu
Geografia Iránu